Objava zahtevka za odobritev spremembe specifikacije proizvoda, ki ni manjša, v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2021/C 82/12)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek v treh mesecih od dneva te objave.

ZAHTEVEK ZA ODOBRITEV SPREMEMBE SPECIFIKACIJE PROIZVODA ZA ZAŠČITENE OZNAČBE POREKLA/ZAŠČITENE GEOGRAFSKE OZNAČBE, KI NI MANJŠA

Zahtevek za odobritev spremembe v skladu s prvim pododstavkom člena 53(2) Uredbe (EU) št. 1151/2012

„Garbanzo de Fuentesaúco“

EU št.: PGI-ES-0264-AM02 – 7.2.2020

ZOP ( ) ZGO (X)

1. Skupina vložnikov in pravni interes

Ime skupine: Consejo Regulador de la Indicación Geográfica Protegida Garbanzo de Fuentesaúco [Regulativni odbor ZGO „Garbanzo de Fuentesaúco“]

Naslov: Plaza Mayor 29, 49400 Fuentesaúco (Za mora, Španija)

Telefon: +34 923228345

E-naslov: gf@legumbresdecalidad.com

Skupina vložnikov zastopa skupne interese proizvajalcev in pakirnic proizvoda „Garbanzo de Fuentesaúco“ ter ima pravni interes za ta zahtevek za spremembo specifikacije proizvoda za zaščiteno geografsko označbo „Garbanzo de Fuentesaúco“. Ista skupina je vložila tudi zahtevek za prvotno zaščiteno geografsko označbo za ta proizvod.

2. Država članica ali Tretja Država

Španija

3. Postavka v specifikaciji proizvoda, na katero se sprememba nanaša

4. Vrsta sprememb

5. Spremembe

Sprememba 1:

Postavka z naslovom „Opis proizvoda“ – fizikalno-kemijske lastnosti

Razlogi za spremembo:

Razpon teže 100 posušenih zrn čičerke je bil pri spodnji meji nekoliko razširjen, in sicer s 40 g na 35 g. Ta sprememba je posledica dejstva, da je vreme postalo nepredvidljivo. V letih, ko so količine padavin nizke, temperature pa visoke, so rastline čičerke pod stresom. Zaradi tega so zrna čičerke manjša, kar pomeni, da 100 zrn čičerke tehta največ 35 g.

Vendar je bilo dokazano, da velikost zrn ne vpliva na organoleptične lastnosti, ki opredeljujejo „Garbanzo de Fuentesaúco“. Manjša velikost, ki je posledica ekstremnih vremenskih razmer, dejansko pomeni, da imajo zrna večjo sposobnost rehidracije, kar celo izboljša njihove organoleptične lastnosti.

Ta sprememba se nanaša na točko 4.2 prvotnega enotnega dokumenta ali enakovrednega dokumenta.

Sedanje besedilo specifikacije proizvoda:

Novo besedilo:

Sprememba 2:

Postavka z naslovom „Opis proizvoda“

Sklic na odlok z dne 16. novembra 1983 o odobritvi standarda kakovosti za nekatere pakirane, suhe (in oluščene) stročnice, namenjene za domači trg, je bil črtan, saj enotni dokument ne sme vsebovati sklicev na druge dokumente. Zdaj vključuje opis zadevnih razredov:

Ta sprememba se nanaša na točko 4.2 prvotnega enotnega dokumenta ali enakovrednega dokumenta.

Sedanje besedilo specifikacije proizvoda:

Novo besedilo:

Sprememba 3:

Postavka z naslovom „Dokazilo o poreklu“

Razlogi za spremembo:

Črtani so bili vsi sklici na dovoljenja ali nadzor s strani regulativnega odbora, saj so bila dovoljenja nadomeščena z lastnimi izjavami, uradni nadzor pa zdaj izvajajo pristojni organi.

Dodane so bile določbe člena 4(2) Izvedbene uredbe Komisije (EU) št. 668/2014.

Ta sprememba se nanaša na točko 4.4 prvotnega enotnega dokumenta ali enakovrednega dokumenta.

Sedanje besedilo specifikacije proizvoda:

Poreklo proizvoda iz razmejenega geografskega območja se dokazuje s postopki preverjanja in izdajanja potrdil.

Naloge spremljanja in preverjanja skladnosti proizvodnje, skladiščenja, pakiranja in kakovosti čičerke s to specifikacijo proizvoda mora opravljati regulativni svet prek certifikacijskega odbora, ki je v skladu z zadnjo različico standarda UNE-EN-45011 pristojni organ.

Vidiki, ki jih je treba upoštevati:

Regulativni svet redno izvaja kontrole in ocenjevanja, ki temeljijo na pregledih zemljišč, skladišč, pakirnic in predelovalnih podjetij, njihov namen pa je zagotoviti skladnost s proizvodnim postopkom; poleg tega tudi jemlje vzorce, izvaja poskuse in kontrolira dokumentacijo.

Novo besedilo:

Poreklo proizvoda iz razmejenega geografskega območja se dokazuje s postopki preverjanja in izdajanja potrdil.

Vidiki, ki jih je treba upoštevati:

Čičerko lahko skladiščijo in pakirajo le predhodno odobrena skladišča in pakirnice.

V izvedbo rednih preverjanj in ocenjevanj je treba vključevati preglede zemljiških parcel, skladišč in pakirnic, da bi se preverila skladnost z metodo proizvodnje, jemanjem vzorcev, preskušanjem in preverjanjem dokumentacije.

Sprememba 4:

Postavka z naslovom „Metoda proizvodnje“ – na zemljiških parcelah

Razlogi za spremembo:

Tla zdaj vključujejo „peščeno“ teksturo tal, ki je bila vključena v začetno podporno študijo in nato pomotoma izpuščena, vendar se, kot je navedeno v postavki o naravni povezavi, območja za gojenje čičerke nahajajo na kvartarnih usedlinah, katerih značilne vrste tal zajemajo tudi peščena tla.

Nasprotno pa je bilo odstranjeno nizko razmerje med ogljikom in dušikom, saj za to vrsto tal ni pomembno in ne vpliva na kakovost pridelka.

Gostota sajenja se je zmanjšala na 70 kg/ha, ker stroji, ki so trenutno na voljo na trgu, omogočajo manjšo gostoto sajenja brez škodljivega vpliva na gojenje čičerke.

Odstranjena je bila omemba običajnega donosa v razponu od 600 do 800 kg/ha. Količine so lahko večje ali manjše, odvisno od vremena v kmetijski sezoni, saj se donosi iz leta v leto precej razlikujejo.

Ta sprememba se nanaša na točko 4.5 prvotnega enotnega dokumenta ali enakovrednega dokumenta.

Sedanje besedilo specifikacije proizvoda:

Pridelek se žanje, ko sta čičerka in plevel na parceli popolnoma suha, da se prepreči pigmentacija čičerke. Običajni razpon donosa je od 600 do 800 kg na hektar.

Za setev se uporablja seme čičerke ekotipa „Fuentesaúco“ ali komercialne sorte, ki bodo v prihodnosti pridobljene iz tega ekotipa, posejano pa mora biti z gostoto med 100 kg in 150 kg na hektar, odvisno od velikosti semena, vrste tal in kalivosti.

Prst na teh zemljiščih mora biti globoka in dobro drenirana, njena tekstura pa ilovnata ali ilovnata/peščena. Prst mora imeti kisel, nevtralen ali rahlo bazičen pH, nizko ali srednjo vsebnost apnenca, ki se lahko asimilira, in nizko razmerje med ogljikom in dušikom ter je neslana ali le malo slana.

Novo besedilo:

Za setev se uporablja seme čičerke ekotipa „Fuentesaúco“ ali komercialne sorte, ki bodo v prihodnosti pridobljene iz tega ekotipa, posejano pa mora biti z gostoto med 70 kg in 150 kg na hektar, odvisno od velikosti semena, vrste tal in kalivosti.

Za te parcele so značilna globoka in dobro odcedna tla, ki imajo peščeno, ilovnato ali ilovnato/peščeno teksturo, kisel, nevtralen ali rahlo bazičen pH, nizko do srednjo vsebnost apnenca, ki se lahko asimilira, ter neslana ali le malo slana.

Sprememba 5:

Postavka z naslovom „Metoda proizvodnje“ – v pakirnicah

Vključena je bila možnost ročnega pakiranja. V specifikaciji proizvoda je navedeno, da so čičerke pakirane z mehaniziranimi ali delno mehaniziranimi merilnimi napravami, kar izključuje možnost ročnega pakiranja. Da ne bi omejevali malih podjetij, ki raje pakirajo ročno ali pa so k temu zaradi omejitev primorana, je zdaj vključena tudi ta vrsta pakiranja.

Črtani so bili sklici na dovoljenja ali nadzor s strani regulativnega odbora, saj so bila dovoljenja nadomeščena z lastnimi izjavami, uradne inšpekcijske preglede pa zdaj izvajajo pristojni organi.

Ta sprememba se nanaša na točko 4.5 prvotnega enotnega dokumenta ali enakovrednega dokumenta.

Sedanje besedilo specifikacije proizvoda:

V pakirnicah

Čičerka se mora v registriranih pakirnicah obdelati po naslednjem vrstnem redu:

čiščenje in odstranjevanje tujih primesi iz čičerke s sejanjem in zračnimi curki;

Suha zrna čičerke se prodajajo pred septembrom drugega leta po datumu žetve.

Novo besedilo:

V pakirnicah

Čičerka se mora v registriranih pakirnicah obdelati po naslednjem vrstnem redu:

čiščenje in odstranjevanje tujih primesi iz čičerke s sejanjem in zračnimi curki;

Suha zrna čičerke se prodajajo pred septembrom drugega leta po datumu žetve.

Sprememba 6:

Postavka z naslovom „Nadzorni organ“

Razlog za spremembo:

Nadzorni organ je Instituto Tecnológico Agrario de Castilla y León [Kmetijski tehnološki inštitut avtonomne skupnosti Kastilja in León], ki je pristojni organ.

Ta sprememba se nanaša na točko 4.7 prvotnega enotnega dokumenta ali enakovrednega dokumenta.

Sedanje besedilo specifikacije proizvoda:

Novo besedilo:

Za preverjanje skladnosti s pogoji, določenimi v tej specifikaciji proizvoda z zaščiteno geografsko označbo „Garbanzo de Fuentesaúco“, je pristojen Instituto Tecnológico Agrario de Castilla y León prek poddirektorata za kakovost in promocijo živil v skladu s členom 139 zakona št. 1/2014 z dne 19. marca 2014 o kmetijstvu avtonomne skupnosti Kastilja in Leon.

Sprememba 7:

Postavka z naslovom „Označevanje“

Določena je obvezna vsebina etiket in vključen je logotip zaščitene geografske označbe, ki ni naveden v veljavni specifikaciji proizvoda.

Črtani so bili vsi sklici na dovoljenja ali nadzor s strani regulativnega odbora, saj so bila dovoljenja nadomeščena z lastnimi izjavami, uradne inšpekcijske preglede pa zdaj izvajajo pristojni organi.

Črtani so bili vsi sklici na označevanje proizvodov, pri katerih se proizvodi z ZGO uporabljajo kot sestavine, saj tega ni treba vključiti v postavko o označevanju v specifikaciji proizvoda, saj v zvezi s tem obstajajo smernice Komisije (UL C 341, 16.12.2010, str. 3).

Besedilo je bilo preoblikovano tako, da je razumljivejše.

Ta sprememba se nanaša na točko 4.8 prvotnega enotnega dokumenta ali enakovrednega dokumenta.

Sedanje besedilo specifikacije proizvoda:

Napisi ali etikete na embalaži čičerke „Garbanzo de Fuentesaúco“ morajo vsebovati besedilo „Indicación Geográfica Protegida Garbanzo de Fuentesaúco“, poleg katerega mora biti logotip regulativnega sveta.

Ta napis ali etiketo pakirnice mora spremljati identifikacijska kontrolna etiketa, ki jo izda regulativni svet.

Kontrolne etikete morajo vsebovati alfanumerični ključ, ki zagotavlja sledljivost, nalepljene pa morajo biti na mestu, ki ga določi regulativni svet v svojem priročniku kakovosti, in to na način, da jih ni mogoče ponovno uporabiti.

Regulativni svet mora v svojem priročniku za kakovost določiti dodatna pravila, ki jih je treba upoštevati glede velikosti logotipa ZGO in njegovega položaja na embalaži.

Izdelki, za katere se kot surovina uporablja „Garbanzo de Fuentesaúco“ z ZGO, tudi tisti, pri katerih so bili uporabljeni proizvodni in predelovalni postopki, se lahko prodajajo v embalaži, ki navaja ZGO in nosi logotip ZGO, ne da bi bili opremljeni z logotipom Skupnosti, če:

Kadar „Garbanzo de Fuentesaúco“ ZGO ni edina sestavina, se zaščitena označba lahko omeni le v seznamu sestavin izdelka, ki jo vsebuje ali ki je nastal z njeno predelavo ali obdelavo.

Novo besedilo:

Sprememba 8:

Postavka z naslovom „Povezava z geografskim območjem“

Besedilo pod postavko „Povezava z geografskim območjem“ je bilo preoblikovano, da bi se jasneje in podrobneje pojasnila vzročna povezava, pri čemer se povezava sama ni bistveno spremenila. Novo besedilo vsebuje natančen opis naravnih dejavnikov, tal in podnebnih razmer ter človeških dejavnikov in lokalnega strokovnega znanja, ki so značilni za geografsko območje in dajejo proizvodu posebne značilnosti.

Črtana sta bila dva odstavka, ki nista vsebovala informacij o povezavi (odstavek 1 in zadnji stavek v odstavku o ekotipu Fuentesaúco).

Na začetku je bil dodan nov odstavek z navedbo povezave za povezavo.

Dodani so bili še trije odstavki zaradi posodobitve in izboljšanja besedila, vključno z informacijami o nagradah, ki potrjujejo kakovost proizvoda „Garbanzo de Fuentesaúco“, ter navedbami v medijih, knjigah, receptih itd.

Ta sprememba se nanaša na točko 4.6 prvotnega enotnega dokumenta ali enakovrednega dokumenta.

Besedilo, ki je bilo črtano iz specifikacije proizvoda

Prvi odstavek v zvezi s povezavo:

Čičerka se že od nekdaj goji na območju, ki meji na vzhodno Sredozemlje, in v Mezopotamiji. Zdi se, da je z rimsko kolonizacijo prišla tudi na ozemlje današnje Španije, natančneje v avtonomno skupnost Kastilja in León. Gojili so jo tudi v vizigotskem obdobju, pod Mavri pa se je gojenje še razširilo;

in zadnji stavek z naslovom „ekotip Fuentesaúco“:

Instituto Tecnológico Agrario de Castilla y León [Kmetijski tehnološki inštitut avtonomne skupnosti Kastilja in León] je že izbral dva seva tega ekotipa, ki bosta kmalu registrirana in se bosta prodajala kmetom.

Besedilo v postavki o povezavi se zdaj glasi:

Povezava med čičerko in geografskim območjem temelji na ugledu in slovesu, ki ga uživa proizvod, ter izhaja predvsem iz visoke kakovosti lokalnega ekotipa in dolge tradicije gojenja čičerke na območju, pri čemer lokalni kmetje vedo vse, kar je treba vedeti v zvezi z najboljšimi tehnikami in izborom najprimernejših zemljišč.

Najzgodnejši zapisi o gojenju čičerke na območju Fuentesaúco segajo v 16. stoletje. V občinskih predpisih Fuentesaúca iz leta 1569 je bilo zapisano, da se čičerke ne sme prinesti od nikoder drugod kot iz Fuentesaúca: ker čičerka pomeni premoženje in posel za to mesto, odrejamo, da nihče iz mesta ali od drugod ne sme čičerke v svojem imenu ali v imenu koga drugega odnesti iz tega mesta. V primeru kršitve bo oseba kaznovana z zaplembo čičerke, razen če so zrna potrebna za setev in je svet za to izdal dovoljenje. Ta zaščitni ukrep je španski kralj Filip II. ratificiral 22. novembra 1571.

Španski kralj Filip III. je 18. novembra 1612 naziv „grof Fuente de Saúco“ podelil Pedru de Dezi, ki se je zavedal edinstvene kakovosti čičerke iz Fuentesaúca in jo je kot darilo poslal Franciscu de Quevedu y Villegasu. Slavni pisatelj je to darilo omenil v pismu, ki ga je 16. januarja 1639 poslal Sanchu Sandovalu: „Grof Fuente del Saúco mi je pravkar poslal darilo, in sicer čičerko iz svojega okraja, vedoč, da je to moja najljubša specialiteta. Pošiljam vam nekaj zrn. Znamenita je po vsem svetu, ker med kuhanjem nabrekne in je zelo mehka in ker takšnih zrn ni moč najti nikjer drugje. Če bi o tem odločal moj želodec, jih ne bi zamenjal za enako število biserov enake velikosti [...]“.

Čičerka je postala bolj znana, ko so jo kmetje začeli skupaj z drugimi proizvodi prodajati na sejmu Feria de los Santos in na redni tržnici ob torkih, ki jo je uvedel kralj Karel III. (1716–1788). Približno v tem času je nastal pregovor: El buen garbanzo y el buen ladrón de Fuentesaúco son [Fuentesaúco ima dobro čičerko in dobre tatove]. Zelo priljubljena čičerka, ki so jo prodajali v mestu, je nedvomno prihajala tudi iz drugih bližnjih vasi.

V katastru markiza de la Ensenada, sestavljenem leta 1752, je omenjena pridelava čičerke v Fuentesaúcu, pri čemer so navedene količine uporabljenega semena, pridelava in prodajna cena.

Čičerka iz Fuentesaúca je pridobila določen sloves v špansko govoreči Ameriki. Natančneje, v Caracasu v Venezueli je bilo mogoče v nekaterih trgovinah z živili najti vrečke z napisom „Garbanzos de Fuentesaúco“. Glede na število ljudi, ki so se s tega območja izselili v Venezuelo, ni presenetljivo, da so jo tam poznali.

Madoz v svojem statističnem slovarju iz leta 1845 o Fuentesaúcu piše: „tam raste čičerka, ki je znana vsepovsod, čeprav je v nekaterih drugih vaseh prav tako dobra“, pri čemer se sklicuje na dejstvo, da je bila vsa čičerka s tega območja poznana pod imenom čičerka iz Fuentesaúca.

To čičerko omenja tudi Benito Pérez Galdós v literarnem delu „Episodios Nacionales“.

Čičerka „Garbanzo de Fuentesaúco“ je prejela več nagrad za odličnost in visoko kakovost. Kot primer lahko navedemo medaljo, prejeto na Kmetijskem sejmu v Madridu leta 1857, in častno diplomo, podeljeno na Splošni razstavi v Sevilji na začetku 20. stoletja.

Druge, novejše nagrade še naprej potrjujejo te lastnosti, kot na primer nagrada, ki jo je za „najboljši obrtni konzervirani proizvod iz Kastilje in Leona“ leta 2014 prejela čičerka iz Fuentesaúca s trsko; „nagrada za ekološko pridelavo Kastilje in Leona“ za ekološko čičerko iz Fuentesaúca leta 2015; „nagrada za podeželski svet“ za „Garbanzo de Fuentesaúco“ z ZGO, ki jo je podelila hranilnica Caja Rural de Zamora leta 2016, ter „nagrada za najboljše živilo v kategoriji stročnic iz Kastilje in Leona“, ki jo je kot stročnica iz Kastilje in Leona prejela od časopisa El Norte de Castilla leta 2017.

Čičerka „Garbanzo de Fuentesaúco“ je v literaturi 20. stoletja kar nekajkrat omenjena. Nobelov nagrajenec za literaturo Camilo José Cela je v romanu „Judíos, Moros y Cristianos“ [Judje, Mavri in kristjani] zapisal:

„Fuentesaúco de Fuentidueña v Segoviji ni Fuentesaúco, ki je znamenit po čičerki, čeprav tudi tam raste. Fuentesaúco, znan po čičerki, je v Zamori.“

Čičerka „Garbanzo de Fuentesaúco“ je znana po vsej državi. Pogosto jo omenjajo tudi v medijih, tudi ko poglavitna tema razprave ni hrana. Revija La Hoja del Mar iz prve četrtine leta 1979, ki jo je objavil Instituto Social de la Marina, na primer navaja:

„Blizu Cartagene se je vse do prejšnjega stoletja nahajala vas, imenovana Garbanzal [...]. Zanimivo pa je, da najboljša čičerka ni iz Murcie, temveč iz Kastilje, najbolj znamenita pa je iz Fuentesaúca.“

Tudi v medijih je velikokrat omenjena: v lokalnih in regionalnih časopisih, strokovnem tisku (kot so Origen, Viajar, España Gastronomica, Verema itd.); v informativnih oddajah na lokalni in nacionalni televiziji in radiu ter na številnih spletiščih (robinfoodtv, canal cocina, planeta en conserva, te ayudo a cocinar in drugih). Čičerka se pojavlja tudi v kuharskih knjigah in revijah o hrani, kot sta „Las legumbres de Castilla y León en la gastronomía del siglo XXI“ in „Legumbres españolas con garantía de calidad y origen reconocida por la UE“, ki ju je izdala španska vlada.

V kulinaričnih krogih je ime „Garbanzo de Fuentesaúco“ vedno povezano s kakovostjo, višjo od kakovosti katere koli druge vrste čičerke. V prilogi k časopisu El País iz prvega tedna februarja 1989 je novinar Carlos Delgado v članku z naslovom „Al amor de la Lumbre“, ki obravnava zgodovino cocida [tradicionalne španske enolončnice] in vključuje vrsto receptov, zapisal: in če je čičerka iz Fuentesaúca, toliko bolje […].

Tradicionalna uporaba čičerke v številnih jedeh se kaže v receptih, ki so jih ustvarili priznani kuharski mojstri, kot so Antonio González iz restavracije El Rincón de Antonio ter Pedro in Oscar iz El Ermitaña, in celo slaščičarski mojster Justo Almendrote, ki je znan po tem, da jo uporablja v slaščicah, s čimer čim bolje izkorišča vsestranskost proizvoda.

Naravni dejavniki:

Značilnosti čičerke „Garbanzo de Fuentesaúco“ so povezane z značilnostmi prsti in podnebja na pridelovalnem območju ter gojenega ekotipa.

Podnebje:

Zime so dolge in mrzle s pogostimi obdobji zmrzali. To deluje kot naravno sredstvo proti škodljivim organizmom in boleznim, ki napadajo čičerko.

Maja in junija, ko se kmetijske rastline najhitreje razvijajo, je najvišja povprečna temperatura okoli 26 °C, najnižja povprečna temperatura pa okoli 11 °C.

Pri teh temperaturah rastline proizvajajo ogljikove hidrate in beljakovine ter jih počasi prenašajo v semena. Poleg tega se dihanje rastlin zaradi padca temperature ponoči upočasni. Ti dejavniki neposredno vplivajo na organoleptične lastnosti endosperma.

Zaradi velike količine padavin v zimskih mesecih se lahko v tleh kopičijo zaloge vode. Aprila, maja in junija, ko se kmetijske rastline razvijajo, je povprečna količina padavin majhna in znaša približno 45 l/m2 na mesec.

Julija, ko semena zorijo, je povprečna količina padavin približno 17 l/m2. Ker je med razvojem kmetijskih rastlin in zorenjem zrn malo padavin, morajo te izkoristiti rezerve vode v tleh, kar neposredno vpliva na organoleptične lastnosti čičerke.

Geologija:

Obdelovalna območja se nahajajo na usedlinah iz kvartarnega obdobja. Te usedline sestavljajo dobro drenirani in globoki peščeni materiali z nizko vsebnostjo organskih snovi. To so glavne značilnosti, po katerih se razlikuje proučevano območje.

Proti vzhodu proučevanega območja je vidna precejšnja litološka sprememba, saj na tem območju prevladujejo glinasti materiali. Na severovzhodu najdemo ilovico, glino in melj, na zahodu pa se začnejo pojavljati granitni materiali.

Iz izvedene geomorfološke raziskave je torej razvidno, da ima območje posebne geološke značilnosti, po katerih se skupaj s podnebnimi razmerami razlikuje od okoliških območij.

Tla:

Na razmejenem območju obstajajo obsežna zemljišča z globokimi, dobro odcednimi tlemi, sestavljenimi iz ilovnatega peska ali peščene ilovice, ki imajo kisel ali rahlo bazičen pH, nizko ali srednjo vsebnost apnenca, ki se lahko asimilira, ter so malo slana ali nevtralna. Zaradi takih razmer v tleh ima čičerka posebne značilnosti, kot so zlasti nežna lupina, velika zmožnost absorpcije vode in maslena tekstura.

Ekotip Fuentesaúco:

Ker so številne generacije na razmejenem območju sadile čičerko (Cicer arietinum L.) sorte macrocarpum, se je razvil lokalni ekotip „Fuentesaúco“, ki ni zahteven, vendar ima nizko produktivnost, zaradi česar je povsem prilagojen razmeram na območju. To seme je zelo pomembna genska dediščina, saj ima gene za odpornost proti glavnim škodljivcem in boleznim območja.

Človeški dejavniki:

Kmetje se pri pridelavi osredotočajo na pridobivanje kakovostnih zrn čičerke, pri čemer je produktivnost drugotnega pomena, in lahko na podlagi izkušenj, pridobljenih skozi več generacij, opredelijo, katere zemljiške parcele so za to najprimernejše. Poleg tega se izogibajo mešanju čičerke z različnimi lastnostmi in tako zagotavljajo enoten proizvod, ki ga ceni večina potrošnikov.